
DR 31.7.2018                                                                    9                   

 
So memastikan bahawa mereka sama-sama hidup mereka itu bukan sahaja dari 

segi facilities-nya kita memberikan kemudahan yang lebih selesa tetapi dari cara hidup 
mereka dan mindset mereka juga harus kita memberikan sedikit kesedaran, agar mereka 
dapat menyesuaikan hidup mereka dengan keadaan yang baru dengan satu mentaliti yang 
lebih tinggi, in syaa Allah. Jadi itu yang dicadangkan oleh KPKT dalam proses sekarang. 
Terima kasih. 

■1040 

2. Brig. Jen. Khairy Jamaluddin Abu Bakar [Rembau] minta Menteri Pengangkutan 
menyatakan, apakah rasional dan implikasi dari pelbagai segi meliputi kewangan, kadar 
penggunaan pengangkutan awam, impak ekonomi susulan, kesesakan jalan raya, jaringan 
pertumbuhan bandar, keselesaan pengguna dan aspek lain daripada pembatalan projek 
pengangkutan awam seperti Mass Rapid Transit (MRT) 3. 

 Menteri Pengangkutan [Tuan Loke Siew Fook]: Salam sejahtera dan selamat 
pagi.  

Tuan Yang di-Pertua, untuk makluman Ahli Yang Berhormat Rembau, rasional 
pembatalan projek MRT3 adalah berkaitan dengan usaha kerajaan untuk mengurangkan 
beban hutang negara yang terhasil daripada perbelanjaan dalam melaksanakan projek-
projek mega.  

Berdasarkan laporan kebolehlaksanaan yang disediakan oleh MRT Corp. pada awal 
tahun 2017, jajaran projek MRT3 adalah sepanjang 40 kilometer dan merupakan circle line 
yang melalui kawasan-kawasan seperti Jalan Duta, Setiawangsa, Pandan Indah, Salak 
Selatan, Bandar Malaysia dan Kerinchi. Oleh kerana jajaran MRT3 adalah melalui kawasan 
pusat bandar yang tepu bina dan berkepadatan tinggi, maka hampir 80 peratus daripada 
jajaran MRT3 adalah terowong bawah tanah.  

 Ini menyumbang kepada kos pembinaan yang sangat mahal iaitu dijangka 
mencecah RM50 bilion. Implikasi dari segi kewangan masih di dalam kajian MRT Corp. dan 
jumlahnya akan ditentukan kerana MRT Corp. telah  menjalankan beberapa aktiviti awalan 
berkaitan dengan projek MRT3 seperti melaksanakan kajian feasibility, melantik juru 
perunding untuk reka bentuk rujukan, untuk kerja-kerja sivil dan sistem elektrikal dan 
mekanikal keseluruhan, kerja siasatan tanah, menjalankan proses perolehan untuk melantik 
kontraktor turnkey untuk melaksanakan pembinaan MRT3 dan juga membentuk pasukan 
kakitangan di MRT Corp. untuk tujuan mengurus pembinaan MRT3.   

 Kerajaan tidak menafikan bahawa projek MRT3 akan membawa pelbagai manfaat. 
Akan tetapi pelaksanaannya harus dikaji semula dari tujuan mendapatkan hasil yang 
optimum dari segi cost benefit projek berkenaan memandangkan tahap hutang negara yang 
sedia ada, adalah terlalu tinggi.  

Untuk menggalakkan lebih ramai orang mengguna pengangkutan awam dan 
seterusnya membantu mengurangkan kesesakan jalan raya, kerajaan akan memberikan 
keutamaan kepada perkhidmatan pelbagai jenis bas yang akan dipertingkatkan dari segi 
kualiti perkhidmatan dan rangkuman.  

Pada masa ini mutu perkhidmatan bas di Kuala Lumpur dan bandar-bandar besar 
masih jauh ketinggalan berbanding negara-negara maju.  Infrastruktur seperti perhentian bas 
dan terminal bas masih banyak kekurangan dan software yang penting seperti peta laluan 
bas dalam talian dan aplikasi mobile perancang perjalanan masih belum dibangunkan 
sepenuhnya.   

Di samping itu sistem KTM Komuter di Lembah Klang akan ditambah baik menerusi 
kerja-kerja menaik taraf dan membaik pulih struktur landasan kereta api.  Pelaksanaan projek 
ini dijangka siap pada November 2019 menerusi projek menaik taraf kemudahan infrastruktur 
landasan kereta api berkembar elektrik di  Lembah  Klang sepanjang 42 kilometer daripada 
Rawang ke Salak Selatan dan Sentul ke Simpang Batu.  

 

 

 

 



So memastikan bahawa mereka sama-sama hidup mereka itu bukan sahaja dari. segi facilities-nya kita memberikan kemudahan yang lebih selesa tetapi dari cara hidup mereka dan mindset mereka juga harus kita memberikan sedikit kesedaran, agar mereka dapat menyesuaikan hidup mereka dengan keadaan yang baru dengan satu mentaliti yang lebih tinggi, in syaa Allah. Jadi itu yang dicadangkan oleh KPKT dalam proses sekarang. Terima kasih. #1040. 2. Brig. Jen. Khairy Jamaluddin Abu Bakar [Rembau] minta Menteri Pengangkutan menyatakan, apakah rasional dan implikasi dari pelbagai segi meliputi kewangan, kadar penggunaan pengangkutan awam, impak ekonomi susulan, kesesakan jalan raya, jaringan pertumbuhan bandar, keselesaan pengguna dan aspek lain daripada pembatalan projek pengangkutan awam seperti Mass Rapid Transit (MRT) 3. Menteri Pengangkutan [Tuan Loke Siew Fook]: Salam sejahtera dan selamat pagi. Tuan Yang di-Pertua, untuk makluman Ahli Yang Berhormat Rembau, rasional pembatalan projek MRT3 adalah berkaitan dengan usaha kerajaan untuk mengurangkan beban hutang negara yang terhasil daripada perbelanjaan dalam melaksanakan projek- projek mega. Berdasarkan laporan kebolehlaksanaan yang disediakan oleh MRT Corp. pada awal tahun 2017, jajaran projek MRT3 adalah sepanjang 40 kilometer dan merupakan circle line yang melalui kawasan-kawasan seperti Jalan Duta, Setiawangsa, Pandan Indah, Salak Selatan, Bandar Malaysia dan Kerinchi. Oleh kerana jajaran MRT3 adalah melalui kawasan pusat bandar yang tepu bina dan berkepadatan tinggi, maka hampir 80 peratus daripada jajaran MRT3 adalah terowong bawah tanah. Ini menyumbang kepada kos pembinaan yang sangat mahal iaitu dijangka mencecah RM50 bilion. Implikasi dari segi kewangan masih di dalam kajian MRT Corp. dan jumlahnya akan ditentukan kerana MRT Corp. telah menjalankan beberapa aktiviti awalan berkaitan dengan projek MRT3 seperti melaksanakan kajian feasibility, melantik juru perunding untuk reka bentuk rujukan, untuk kerja-kerja sivil dan sistem elektrikal dan mekanikal keseluruhan, kerja siasatan tanah, menjalankan proses perolehan untuk melantik kontraktor turnkey untuk melaksanakan pembinaan MRT3 dan juga membentuk pasukan kakitangan di MRT Corp. untuk tujuan mengurus pembinaan MRT3. Kerajaan tidak menafikan bahawa projek MRT3 akan membawa pelbagai manfaat. Akan tetapi pelaksanaannya harus dikaji semula dari tujuan mendapatkan hasil yang optimum dari segi cost benefit projek berkenaan memandangkan tahap hutang negara yang sedia ada, adalah terlalu tinggi. Untuk menggalakkan lebih ramai orang mengguna pengangkutan awam dan seterusnya membantu mengurangkan kesesakan jalan raya, kerajaan akan memberikan keutamaan kepada perkhidmatan pelbagai jenis bas yang akan dipertingkatkan dari segi kualiti perkhidmatan dan rangkuman. Pada masa ini mutu perkhidmatan bas di Kuala Lumpur dan bandar-bandar besar masih jauh ketinggalan berbanding negara-negara maju. Infrastruktur seperti perhentian bas dan terminal bas masih banyak kekurangan dan software yang penting seperti peta laluan bas dalam talian dan aplikasi mobile perancang perjalanan masih belum dibangunkan sepenuhnya. Di samping itu sistem KTM Komuter di Lembah Klang akan ditambah baik menerusi kerja-kerja menaik taraf dan membaik pulih struktur landasan kereta api. Pelaksanaan projek ini dijangka siap pada November 2019 menerusi projek menaik taraf kemudahan infrastruktur landasan kereta api berkembar elektrik di Lembah Klang sepanjang 42 kilometer daripada Rawang ke Salak Selatan dan Sentul ke Simpang Batu.